****

**Darbības programmas “Izaugsme un nodarbinātība” prioritārā virziena „Pasākumi Covid-19 pandēmijas seku mazināšanai” 13.1.4.specifiskā atbalsta mērķa “Atveseļošanas pasākumi kultūras jomā” (turpmāk – SAM ) trešās atlases kārtas “Atbalsts kino industrijas uzņēmumiem, veicinot to profesionālo kapacitāti un izaugsmi” (turpmāk – trešā atlases kārta) projektu iesniegumu atlases nolikums**

|  |  |
| --- | --- |
| Specifiskā atbalsta mērķa pasākuma īstenošanu reglamentējošie Ministru kabineta noteikumi | Ministru kabineta 2022.gada 1.februāra noteikumi Nr.95 “Darbības programmas “Izaugsme un nodarbinātība” prioritārā virziena “Pasākumi Covid-19 pandēmijas seku mazināšanai” 13.1.4.specifiskā atbalsta mērķa “Atveseļošanas pasākumi kultūras jomā” trešās projektu iesniegumu atlases kārtas “Atbalsts kino industrijas uzņēmumiem, veicinot to profesionālo kapacitāti un izaugsmi” īstenošanas noteikumi” (turpmāk – MK noteikumi) |
| Finanšu nosacījumi | SAM trešās atlases kārtas ietvaros pieejamais kopējais attiecināmais finansējums ir 6 450 001,00 *euro,* t.sk.Eiropas Reģionālās attīstības fonda (turpmāk – ERAF) finansējums - 5 482 500,00 *euro* un valsts budžeta finansējums – 967 501,00 *euro*, t.sk.:* atbilstoši plānotajam REACT-EU 2021.gada piešķīrumam, kopējais attiecināmais finansējums ir 4 979 524,00 *euro*, tai skaitā ERAF finansējums ir 4 232 595,00 *euro* un valsts budžeta finansējums – 746 929,00 *euro*;
* atbilstoši plānotajam REACT-EU 2022.gada piešķīrumam, kopējais attiecināmais finansējums ir 1 470 477,00 *euro*, tai skaitā ERAF finansējums ir 1 249 905,00 *euro* un valsts budžeta finansējums – 220 572,00 *euro*.

Maksimālais attiecināmais ERAF finansējuma apmērs nepārsniedz 85% no kopējā projekta attiecināmā finansējuma. Pārējo finansējumu – 15 % no kopējā projekta attiecināmā finansējuma – veido valsts budžeta finansējums.Finansējuma saņēmēja projekta tiešās attiecināmās izmaksas, kas noteiktas MK noteikumu 28.1.apakšpunktā ir attiecināmas, ja tās ir radušās ne agrāk par 2021.gada 30.jūniju.Sadarbības partnera izmaksas ir uzskatāmas par attiecināmām finansēšanai no ERAF un valsts budžeta finansējuma:* ja tās ir radušās ne agrāk par dienu, kad ekspertu padome ir iesniegusi MK noteikumu 15.3.apakšpunktā minēto starplēmumu Centrālajai finanšu un līgumu aģentūrai (turpmāk - sadarbības iestāde), ja sadarbības partneris uz projekta iesniegšanas brīdi nav zināms;
* kad sadarbības iestāde pieņēmusi lēmumu par projekta iesnieguma apstiprināšanu vai sniegusi atzinumu par lēmumā noteikto nosacījumu izpildi, ja iepriekš pieņemts lēmums par projekta iesnieguma apstiprināšanu ar nosacījumu, ja sadarbības partneris uz projekta iesniegšanas brīdi ir zināms.

SAM trešās atlases kārtas ietvaros sadarbības partnerim atbalsta summa, kas ietver ERAF finansējumu, nepārsniedzot maksimāli pieļaujamo atbalsta intensitāti, kas noteikta Eiropas Komisijas regulas Nr.[651/2014](https://eur-lex.europa.eu/legal-content/LV/TXT/PDF/?uri=CELEX:32014R0651&from=LV), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma par Eiropas Savienības darbību 107. un 108. pantu (turpmāk – Komisijas regula Nr.651/2014), 54.panta 7.punkta “b” apakšpunktā, ievērojot nosacījumu, ka sarežģītas filmas veidošanai kopējais piešķirtā finansējuma apmērs neatkarīgi no finansējuma avota nepārsniedz 80% no sadarbības partnera projekta kopējām attiecināmajām izmaksām. Ne mazāk kā 80% no piešķirtā finansējuma tiek izlietoti, lai samaksātu par pakalpojumiem Latvijā reģistrētiem pakalpojumu sniedzējiem.Komercdarbības atbalstu finansējuma saņēmēja sadarbības partneriem MK noteikumu ietvaros nedrīkst apvienot ar citu komercdarbības atbalstu, t.sk. ar *de minimis* atbalstu, par vienām un tām pašām attiecināmajām izmaksām, kā arī citā komercdarbības atbalsta programmā, individuālajā atbalsta projektā vai Eiropas Komisijas lēmumā noteikto maksimālā atbalsta summu un atbalsta intensitāti.Saskaņā ar MK noteikumu 42.punktu, ja tiek konstatēts, ka pārkāptas Komisijas regulas Nr.651/2014 prasības, sadarbības partnerim ir pienākums atmaksāt sadarbības iestādei visu MK noteikumu ietvaros saņemto nelikumīgo komercdarbības atbalstu, no līdzekļiem, kas ir brīvi no komercdarbības atbalsta, kopā ar procentiem, kas ir aprēķināti no dienas, kad komercdarbības atbalsts tika izmaksāts sadarbības partnerim, atbilstoši Komercdarbības atbalsta kontroles likuma IV. vai V. nodaļas nosacījumiem. |
| Projektu iesniegumu atlases īstenošanas veids | Ierobežotā projektu iesniegumu atlase  |
| Projekta iesnieguma iesniegšanas termiņš | No 2022.gada 22.aprīļa | līdz 2022.gada 20.maijam |

**I. Prasības projekta iesniedzējam un sadarbības partneriem**

1. Projekta iesniedzējs ir Nacionālais kino centrs, kas pēc projekta apstiprināšanas ir finansējuma saņēmējs. Projekta īstenošanā Nacionālais kino centrs neveic saimniecisko darbību.
2. Projekta iesniedzējs izveido SAM ekspertu padomi, kas atlasa SAM trešās atlases kārtas projekta īstenošanas sadarbības partnerus.
3. Atbilstoši MK noteikumu 14.punktam sadarbības partneri SAM trešās atlases kārtas ietvaros ir juridiskas personas, kas normatīvajos aktos noteiktajā kārtībā reģistrētas kā filmu producenti (ražotāji), kas atbilst Komisijas regulas Nr.651/2014 2.panta 24.punktam un 1.pielikumā noteiktajiem kritērijiem.
4. Sadarbības iestāde pirms pieņem lēmumu par trešās atlases kārtas ekspertu padomes apstiprinātā sadarbības partnera projekta atbilstību komercdarbības atbalsta normām un pirms komercdarbības atbalsta piešķiršanas sadarbības partnerim, izvērtē sadarbības partneru atbilstību komercdarbības atbalsta nosacījumiem, t.sk. izvērtē, ka ir ievēroti visi komercdarbības atbalsta izslēdzošie nosacījumi un, ja nepieciešams, groza vienošanos par projekta īstenošanu.
5. Saskaņā ar MK noteikumu 18.punktu projekta iesniedzēja sadarbības partneri neatbilst grūtībās nonākuša komersantu statusam atbilstoši Komisijas regulas Nr.651/2014 2.panta 18.punkta nosacījumiem.
6. Finansējuma saņēmējs ar katru sadarbības partneri slēdz rakstveida sadarbības līgumu par pušu pienākumiem, tiesībām un atbildību projekta mērķa un rādītāju sasniegšanā atbilstoši normatīvajiem aktiem par kārtību, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014. – 2020.gada plānošanas periodā.

**II. Atbalstāmās darbības un izmaksas**

1. SAM trešās kārtas ietvaros ir atbalstāmas darbības, kas noteiktas MK noteikumu 24. punktā.
2. Projekta iesniegumā plāno izmaksas atbilstoši MK noteikumu 26., 27., 28. un 29. punktam, kā arī ievērojot 33., 34., 35. un 36.punktā noteiktos komercdarbības atbalsta nosacījumus.
3. Finansējuma saņēmēja sadarbības partneri nevar pretendēt finansējumam filmas ražošanas posmam, ievērojot Komisijas regulas Nr.651/2014 54.panta 9.punktu un MK noteikumu 35.punktu.
4. Saskaņā ar MK noteikumu 32. punktu finansējuma saņēmēja sadarbības partneriem atbalstu sniedz saskaņā ar Komisijas regulas Nr.651/2014 54.pantu.
5. Saskaņā ar MK noteikumu 43. punktu par atbalsta piešķiršanas dienu uzskatāma diena:
	1. kad sadarbības iestāde ir pieņēmusi lēmumu par atbalsta piešķiršanu sadarbības partnerim, ja sadarbības partneris nav zināms uz projekta iesniegšanas brīdi;
	2. kad sadarbības iestāde pieņēmusi lēmumu par projekta iesnieguma apstiprināšanu vai sniegusi atzinumu par lēmumā noteikto nosacījumu izpildi, ja iepriekš pieņemts lēmums par projekta iesnieguma apstiprināšanu ar nosacījumu, ja sadarbības partneris uz projekta iesniegšanas brīdi ir zināms.
6. Saskaņā ar MK noteikumi 31.punktu, ja projekta izmaksas ir pieaugušas, salīdzinot ar lēmumā par projekta vai sadarbības partnera projekta apstiprināšanu nofiksētajām izmaksām, finansējuma saņēmējs un sadarbības partneris sedz sadārdzinājumu no saviem līdzekļiem. Finansējuma saņēmējs un sadarbības partneris sadārdzinājumu nevar segt no līdzekļiem, kas piešķirti kā publisks finansējums.
7. Projektus īsteno saskaņā ar vienošanos par projekta īstenošanu, bet ne ilgāk kā līdz 2023.gada 31.decembrim.
8. Izmaksu plānošanā jāņem vērā “Vadlīnijas attiecināmo un neattiecināmo izmaksu noteikšanai 2014.–2020. gada plānošanas periodā”, kas pieejamas Finanšu ministrijas tīmekļa vietnē – https://www.esfondi.lv/upload/Vadlinijas/0\_2\_1\_attiecinamibas\_vadlinijas\_2014-2020.pdf.

**III. Projektu iesniegumu noformēšanas un iesniegšanas kārtība**

1. Projekta iesniegums sastāv no projekta iesnieguma veidlapas un tās pielikumiem (Projekta iesnieguma veidlapa pieejama ES fondu projektu e-vidē: <https://projekti.cfla.gov.lv/>):
	1. 1. pielikums “Projekta īstenošanas laika grafiks”;
	2. 2. pielikums “Finansēšanas plāns”;
	3. 3. pielikums “Projekta budžeta kopsavilkums”;
	4. 4.pielikums “Apliecinājums par dubultā finansējuma neesamību” (*atbilstoši atlases nolikuma 1. pielikuma veidlapai)*;
	5. 5.pielikums “Apliecinājums par iekšējās kontroles sistēmas esamību” (*atbilstoši atlases nolikuma 1. pielikuma veidlapai)*;
	6. 6.pielikums “Apliecinājums par sadarbības partnera atbilstību prasībām un par dubultā finansējuma neesamību” (*attiecināms, ja sadarbības partneris uz projekta iesniegšanas brīdi ir zināms; atbilstoši atlases nolikuma 1. pielikuma veidlapai*);

kā arī projekta iesniegumam papildus pievienojamiem dokumentiem:

* 1. projekta iesniedzēja iekšējās kontroles sistēmas apraksts;
	2. projekta iesniedzēja izstrādāts ekspertu padomes projekta konkursa atlases nolikums ar pielikumiem, kas nosaka kārtību, kādā atlasa sadarbības partnerus;
	3. sadarbības līgums ar projekta sadarbības partneri, kas noslēgts starp projekta iesniedzēju un projekta sadarbības partneri *(attiecināms, ja projekta iesnieguma iesniegšanas brīdī ir zināmi sadarbības partneri)*;
	4. sadarbības partnera projekts un projekta iesniedzēja starplēmums par sadarbības partnera projekta virzīšanu komercdarbības atbalsta piešķiršanai *(attiecināms, ja projekta iesnieguma iesniegšanas brīdī ir zināmi sadarbības partneri);*
	5. dokumenti, kas apliecina projekta vadības personāla atbilstību izvirzītajām prasībām (*attiecināms, ja uz projekta iesniegšanas brīdi ir zināms projekta vadības personāls*);
	6. zaļo iepirkumu pamatojošie dokumenti (Tehniskā specifikācija) (*attiecināms, ja iepirkuma konkursa nolikumā, atlases un vērtēšanas kritērijos tika vai tiks piemērots zaļais iepirkums un uz projekta iesnieguma iesniegšanas brīdi ir sagatavota iepirkuma dokumentācija*);
	7. projekta budžetā (projekta iesnieguma 3.pielikums) iekļauto izmaksu pamatojošie dokumenti vai izmaksu aprēķinu pamatojošs skaidrojums;
	8. izziņas no Valsts Kultūrkapitāla fonda un Latvijas Televīzijas, kas apliecina, ka projekta sadarbības partnera projektu ietvaros paredzētais komercdarbības atbalsts netiek apvienots ar citu komercdarbības atbalstu;
	9. papildus minētajiem pielikumiem, projekta iesniedzējs var pievienot citus dokumentus, kurus uzskata par nepieciešamiem projekta iesnieguma kvalitatīvai izvērtēšanai.
1. Projekta iesnieguma pielikumus numurē secīgi, turpinot projekta iesnieguma veidlapas obligāto pielikumu numerāciju. Papildus minētajiem pielikumiem, projekta iesniedzējs var pievienot citus dokumentus, kurus uzskata par nepieciešamiem projekta iesnieguma kvalitatīvai izvērtēšanai.
2. Lai nodrošinātu kvalitatīvu projekta iesnieguma veidlapas aizpildīšanu, izmanto projekta iesnieguma veidlapas aizpildīšanas metodiku (atlases nolikuma 2.pielikums).
3. Projekta iesniedzējs projekta iesniegumu sagatavo un iesniedz Kohēzijas politikas fondu vadības informācijas sistēmā 2014.-2020.gadam (turpmāk – KP VIS) tīmekļavietnē: <https://projekti.cfla.gov.lv/>.

**Projektu iesniegumu noformēšanas kārtība**

1. Projekta iesniegumu sagatavo latviešu valodā. Ja kāda no projekta iesnieguma veidlapas sadaļām vai pielikumiem ir citā valodā, atbilstoši Valsts valodas likumam pievieno Ministru kabineta 2000.gada 22.augusta noteikumu Nr. 291 “Kārtība, kādā apliecināmi dokumentu tulkojumi valsts valodā” noteiktajā kārtībā vai notariāli apliecinātu tulkojumu valsts valodā.
2. Projekta iesniegumā summas norāda *euro* ar precizitāti līdz divām zīmēm aiz komata.
3. Projekta iesniedzējs KP VIS aizpilda norādītos datu laukus un pievieno nepieciešamos pielikumus.

**Projektu iesniegumu iesniegšanas kārtība**

1. Sadarbības iestāde sagatavo un projekta iesniedzējam nosūta uzaicinājumu iesniegt projekta iesniegumu.
2. **Projekta iesniegumu iesniedz līdz projektu iesniegumu iesniegšanas beigu termiņam.**
3. Tehniskais atbalsts par projekta iesnieguma aizpildīšanu KP VIS e-vidē tiek sniegts sadarbības iestādes oficiālajā darba laikā, aizpildot sistēmas pieteikumu , rakstot uz vis@cfla.gov.lv vai zvanot uz 20003306; 66939696.
4. Ja projekta iesniegums tiek iesniegts pēc projekta iesnieguma iesniegšanas beigu termiņa, tas netiek vērtēts un projekta iesniedzējs saņem sadarbības iestādes paziņojumu par atteikumu vērtēt projekta iesniegumu.
5. Projekta iesniedzējam, pēc projekta iesnieguma saņemšanas sadarbības iestādē, tiek nosūtīts apliecinājums par projekta iesnieguma saņemšanu.

**IV. Projekta iesniegumu vērtēšanas kārtība**

1. Projektu iesniegumu vērtēšanai sadarbības iestādes vadītājs ar rīkojumu izveido projektu iesniegumu vērtēšanas komisiju (turpmāk – vērtēšanas komisija).
2. Vērtēšanas komisijas sastāvā iekļauj pārstāvjus no sadarbības iestādes, atbildīgās iestādes, kuras pārziņā ir attiecīgais specifiskā atbalsta mērķis, un attiecīgās jomas ministrijas pārstāvis (ja nepieciešams), kā arī vadošās iestādes pārstāvi novērotāja statusā.
3. Vērtēšanas komisija darbojas saskaņā ar Eiropas Savienības fondu projektu iesniegumu vērtēšanas komisijas nolikumu, kuru apstiprina sadarbības iestādes vadītājs.
4. Vērtēšanas komisijas locekļi ir atbildīgi par projektu iesniegumu savlaicīgu, objektīvu un rūpīgu izvērtēšanu atbilstoši Latvijas Republikas un Eiropas Savienības normatīvajiem aktiem, projektu iesniegumu vērtēšanas komisijas nolikumam, atlases nolikuma 3.pielikumā iekļautajiem projektu iesniegumu vērtēšanas kritērijiem, kā arī ir atbildīgi par konfidencialitātes ievērošanu.
5. Vērtēšanas komisija vērtē projekta iesnieguma atbilstību projektu iesniegumu vērtēšanas kritērijiem (atlases nolikuma 3.pielikums), izmantojot projektu iesniegumu vērtēšanas kritēriju piemērošanas metodiku (atlases nolikuma 4.pielikums) un aizpildot projekta iesnieguma vērtēšanas veidlapu.
6. Vērtēšanas komisija sēdē izskata un apspriež projekta iesnieguma vērtējumu un lemj par vērtēšanas rezultātu apstiprināšanu vai apstiprināšanu ar nosacījumu vai noraidīšanu.
7. Vērtēšanas komisijas lēmums tiek atspoguļots vērtēšanas komisijas atzinumā.
8. Ja projekta iesniegums apstiprināms ar nosacījumu, vērtēšanas komisijas atzinumā norāda nosacījumu izpildei noteiktās darbības un termiņu. Projekta iesniedzējs veic tikai darbības, kuras ir noteiktas lēmumā par projekta iesnieguma apstiprināšanu ar nosacījumu, nemainot projekta iesniegumu pēc būtības.
9. Pēc precizētā projekta iesnieguma saņemšanas sadarbības iestādē, vērtēšanas komisija izvērtē veiktos precizējumus projekta iesniegumā atbilstoši kritērijiem, kuru izpildei tika izvirzīti papildus nosacījumi, un aizpilda projekta iesnieguma vērtēšanas veidlapu, t.sk. atkārtoti izvērtē projekta iesnieguma atbilstību vienotajam kritērijam Nr.1.3 (nodokļu parādi) un specifiskajam atbilstības kritērijam Nr. 2.3. (grūtībās nonākuša saimnieciskās darbības veicēja statuss).
10. Ja projekta iesniedzējs neizpilda lēmumā par projekta iesnieguma apstiprināšanu ar nosacījumu ietvertos nosacījumus vai neizpilda tos lēmumā noteiktajā termiņā, vērtēšanas komisija atkārtoti pieņem atzinumu par projekta iesnieguma virzību apstiprināšanai ar nosacījumu atbilstoši atlases nolikumā noteiktajai kārtībai. Ja kāds no atkārtotajā sadarbības iestādes lēmumā noteiktajiem nosacījumiem netiek izpildīts vai netiek izpildīts lēmumā noteiktajā termiņā, projekta iesniegums uzskatāms par noraidītu.

**V. Lēmuma pieņemšana par projekta iesnieguma apstiprināšanu, apstiprināšanu ar nosacījumu vai noraidīšanu** **un paziņošanas kārtība**

1. Pamatojoties uz vērtēšanas komisijas atzinumu, sadarbības iestāde izdod pārvaldes lēmumu (turpmāk – lēmums)[[1]](#footnote-2) par:
	1. projekta iesnieguma apstiprināšanu;
	2. projekta iesnieguma apstiprināšanu ar nosacījumu;
	3. projekta iesnieguma noraidīšanu.
2. Lēmumu par projekta iesnieguma apstiprināšanu, apstiprināšanu ar nosacījumu vai noraidīšanu sadarbības iestāde pieņem 3 mēnešu laikā pēc projektu iesniegumu iesniegšanas datuma.
3. Lēmumu par projekta iesnieguma apstiprināšanu sadarbības iestāde pieņem, ja projekta iesniegums atbilst projektu iesniegumu vērtēšanas kritērijiem.
4. Lēmumu par projekta iesnieguma apstiprināšanu ar nosacījumu pieņem, ja projekta iesniegums neatbilst kādam no projektu iesniegumu vērtēšanas precizējamajiem kritērijiem un projekta iesniedzējam jāveic sadarbības iestādes noteiktās darbības, lai projekta iesniegums atbilstu projektu iesniegumu vērtēšanas kritērijiem.
5. Lēmumu par projekta iesnieguma noraidīšanu sadarbības iestāde pieņem, ja projekta iesniedzējs nav aicināts iesniegt projekta iesniegumu.
6. Ja projekta iesniegums ir apstiprināts ar nosacījumu, pēc precizētā projekta iesnieguma iesniegšanas vērtēšanas komisija to izvērtē un sniedz atzinumu par nosacījumu izpildi. Pamatojoties uz vērtēšanas komisijas atzinumu, sadarbības iestāde izdod:
	1. atzinumu par lēmumā noteikto nosacījumu izpildi, ja ar precizējumiem projekta iesniegumā ir izpildīti visi lēmumā izvirzītie nosacījumi;
	2. atkārtotu lēmumu par projekta iesnieguma apstiprināšanu ar nosacījumu, ja lēmumā par projekta iesnieguma apstiprināšanu ar nosacījumu ietvertie nosacījumi nav izpildīti vai nav izpildīti noteiktajā termiņā.
7. Pēc atkārtoti precizētā projekta iesnieguma iesniegšanas, vērtēšanas komisija to izvērtē un sniedz atzinumu par nosacījumu izpildi. Pamatojoties uz vērtēšanas komisijas atzinumu, sadarbības iestāde izdod atzinumu par lēmumā noteikto nosacījumu izpildi.
8. Ja projekta iesniedzējs neizpilda atkārtotā lēmumā par projekta iesnieguma apstiprināšanu ar nosacījumu ietvertos nosacījumus vai neizpilda tos noteiktajā termiņā, projekta iesniegums ir uzskatāms par noraidītu.
9. Lēmumu par projekta iesnieguma apstiprināšanu, apstiprināšanu ar nosacījumu, noraidīšanu un atzinumu par nosacījumu izpildi sadarbības iestāde sagatavo elektroniska dokumenta formātā un projekta iesniedzējam paziņo normatīvajos aktos noteiktajā kārtībā. Lēmumā par projekta iesnieguma apstiprināšanu vai atzinumā par nosacījumu izpildi tiek iekļauta informācija par vienošanās slēgšanas procedūru.
10. Informāciju par apstiprināto projekta iesniegumu publicē sadarbības iestādes tīmekļa vietnē [www.cfla.gov.lv](http://www.cfla.gov.lv).

**VI. Papildu informācija**

1. Jautājumus par projekta iesnieguma sagatavošanu un iesniegšanu lūdzam nosūtīt uz elektroniskā pasta adresi atlase@cfla.gov.lv vai vēršoties sadarbības iestādes klientu apkalpošanas centrā (Meistaru ielā 10, Rīgā, tālrunis: 66939777). Atbildes uz iesūtītajiem jautājumiem tiks nosūtītas elektroniski jautājuma uzdevējam. Projekta iesniedzējs jautājumus par konkrēto projektu iesniegumu atlasi iesniedz ne vēlāk kā divas darba dienas līdz projektu iesniegumu iesniegšanas beigu termiņam.
2. Aktuālā informācija par projektu iesniegumu atlasēm ir pieejama sadarbības iestādes tīmekļa vietnē: https://atlase.cfla.gov.lv/lv/.
3. Vienošanās par projekta īstenošanu projekta teksts vienošanās slēgšanas procesā var tikt precizēts atbilstoši projekta specifikai.
4. Saskaņā ar Likuma 27.pantu, sadarbības iestāde ir tiesīga pieņemt lēmumu, ar kuru nosaka aizliegumu fiziskajai vai juridiskajai personai vai personai, kura ir attiecīgās juridiskās personas valdes vai padomes loceklis vai prokūrists, vai persona, kura ir pilnvarota pārstāvēt projekta iesniedzēju ar filiāli saistītās darbībās, piedalīties projektu iesniegumu atlasē uz laiku, kas nepārsniedz trīs gadus no lēmuma spēkā stāšanās dienas, ja šī persona:
	1. apzināti ir sniegusi nepatiesu informāciju, kas ir būtiska projekta iesnieguma novērtēšanai;
	2. īstenojot projektu Likuma izpratnē, apzināti sniegusi sadarbības iestādei nepatiesu informāciju vai citādi ļaunprātīgi rīkojusies saistībā ar projekta īstenošanu, kas ir bijis par pamatu neatbilstoši veikto izdevumu ieturēšanai vai atgūšanai, un sadarbības iestāde ir izmantojusi Likuma 20.panta 13.punktā minētajā normatīvajā aktā paredzētās tiesības vienpusēji atkāpties no līguma par projekta īstenošanu.

**Pielikumi:**

1. pielikums. Projekta iesnieguma pielikumi uz 7 lappusēm.

2. pielikums. Projekta iesnieguma veidlapas aizpildīšanas metodika uz 31 lappusi.

3. pielikums. Projektu iesniegumu vērtēšanas kritēriji uz 4 lappusēm.

4. pielikums. Projektu iesniegumu vērtēšanas kritēriju piemērošanas metodika uz 40 lappusēm.

5. pielikums. Vienošanās par projekta īstenošanu projekts uz 16 lappusēm.

1. Lēmumu pieņemšanas un paziņošanas kārtība notiek, ievērojot Eiropas Savienības struktūrfondu un Kohēzijas fonda 2014.–2020.gada plānošanas perioda vadības likumu un Ministru kabineta 2014.gada 16.decembra noteikumus Nr.784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020.gada plānošanas periodā”. [↑](#footnote-ref-2)